**BIH I REGIONALNE ONLINE POZORNICE ZA DJECU**

Pozornica i njen svijet obogaćuju dječiju maštu i neizosavan su dio zdravog odrastanja. Pozorišta širom BiH i regiona udružuju se ili doprinose na svoj način u osiguranju kulturnih sadržaja, pa su u novonastaloj situaciji vrlo brzo pokrenula emitiranja internet predstava za djecu.

**Prvi internet regionalni festival teatra za djecu**

Devet teatara za djecu iz Bosne i Hercegovine, Hrvatske, Crne Gore i Srbije pokrenulo je PIR, Prvi internet regionalni festival teatra za djecu, a predstave su dostupne na [YouTube kanalu Gradskog pozorišta Podgorica](https://www.youtube.com/channel/UCvgPUxMvHzomrpFYLaOa75Q), koje je bilo inicijator ove ideje. Djeca mogu uživati uz „Malu sirenu, „Avanture maloga JUJU“, „Lepoticu i zver“, „Knjigu o džungli“ i druge priče. [Pozorište mladih Sarajevo](https://www.facebook.com/search/top/?q=pozoriste%20mladih%20sarajevo&epa=SEARCH_BOX) će 12. aprila izvesti svoju premijeru [predstave „Kekec“.](https://www.youtube.com/watch?v=wcfvnlVKdw8)

**Pozorišta u BIH**

Od trinaest velikih teatarskih kuća u Bosni i Hercegovini nekoliko njih je već počelo sa emitiranjem internet predstava za djecu. Dječije pozorište Republike Srpske pikazuje online predstave na svom [YouTube kanalu.](https://www.youtube.com/channel/UCSs8zqX2SD-ximqPy6pb32A), a sve dok traju preporuke za samoizolaciju, online prikazivanje pozorišnih predstava postalo je stalna sedmična praksa Pozorišta mladih u Tuzli. Na njihovoj [oficijelnoj Facebook stranici](https://www.facebook.com/pozoristemladihtuzle.tuzla/) možete pronaći raspored predstava za djecu na [ovom linku](https://www.facebook.com/pozoristemladihtuzle.tuzla/photos/a.246002642188804/2695993950522982/?type=3&theater.). Na YouTube kanalu Bosanskog narodnog pozorišta Zenica dostupna je [predstava za djecu „Pingvin“](https://www.youtube.com/watch?v=AdftvTS5Ifo), a [Lutkarsko Kazalište Mostar](https://www.facebook.com/Lutkarsko-Kazali%C5%A1te-Mostar-1414951238809776/) preporučuje sadržaje za djecu.

Svoj doprinos daje i [Sarajevska filharmonija](https://www.facebook.com/sarajevophilharmonic/) koja priprema veliki broj sadržaja za djecu.

Predstave za odrasle možete gledati u okviru inicijative #OstaniKodKuće [Narodnog pozorišta Sarajevo](https://www.youtube.com/user/npsarajevo), a Kamerni teatar 55 zakazao je premijere na svom [YouTube kanalu.](https://www.youtube.com/user/kamerniteatar55) Programe ovih pozorišta i najave predstava možete pratiti na njihovim Facebook stranicama.

**Još regionalnih inicijativa!**

**Hrvatska -** Novonastala situacija privremeno je preselila Centar za kulturu Trešnjevka (CeKaTe) u Zagrebu u [virtuelni prostor,](https://cekate.hr/program/virtualni-program-za-djecu/) Na oficijelnoj Facebook stranici se osim predstava mogu naći i radionice za djecu.Teatar Tirena na svojoj [Facebook stranici](https://www.facebook.com/teatartirena/?__tn__=%2Cd%2CP-R&eid=ARB7vkDdd4OwUExd5qQi6P3ec5SWEBD62Y29oQFnwQo8plNHEChOASlyWMrpg5jeTqp5hT9RxsekzFOw) objavljuje razne kreativne videozadatke i dramske igre a dramski pedagozi osmišljavaju ideje koje djeca mogu izvoditi kod kuće. Gradsko kazalište Rijeka pogledajte [ovdje](https://vimeo.com/242912501), a svi linkovi za saržaje Male scene dostupni su [ovdje.](http://www.mala-scena.hr/)

**Srbija -** U Beogradu je trenutno aktivna inicijativa Pozorište u kući koja objedinjuje repertare tridesetak pozorišta i svi linkovi predstava dostupni su [ovdje](https://hocupozoriste.rs/vesti/pozoriste-u-kuci-od-6-do12-aprila). Pozorište lutaka „Pinokio“ i dalje igra predstave bez prisustva pulike ali ih prenosi na svoje [društvene mreže](https://www.youtube.com/user/PozoristePinokio). Malo pozorište „Duško Radović“ na [YouTube kanalu](https://www.youtube.com/channel/UCHfWspwKENAJzLyJdaTB1jA/featured) emitira emisiju „Bajka u 7“, a na njihovom [Instagramu](https://www.instagram.com/malopozoriste1948/?hl=hr) se možete pridružiti „Malom putovanju kroz istoriju umetnosti".

**Crna Gora** – Lutkarska i Dramska scena za djecu Gradskog pozorišta u Podgorici dva puta sedmično emituje predstave na svom [YouTube kanalu.](https://www.youtube.com/channel/UCvgPUxMvHzomrpFYLaOa75Q) Već sada možete pogledati predstavu [„Pinokio“.](https://www.youtube.com/watch?v=VOTTWkhH_aM)

**Slovenija-** [Lutkovno gledališče Ljubljana](http://www.lgl.si/en/) prikazuje neke od svojih najuspješnijih predstava na internetu. Prve među njima su predstava “Vihor u glavi” za tinejdžere i njihove roditelje, te predstava za djecu “Ti loviš”.

PREPORUČITE NAM PREDSTAVE ILI NAM JAVITE KAKO VAM SE NEKA OD NJIH SVIDJELA!